انوناکی

انوناكی دیوتاؤں کا ایک گروہ ہے جو سومیری ، اکدی ، آشوری اور بابلی روایتی اساطیر میں ظاہر ہوتا ہے۔ یہ دیوتا "آنو" کے پیروکار تھے۔ ان کی اصل فطرت اور تعداد کے بارے میں زیادہ تر روایات مختلف ہیں۔

اینانا کے زیرِ زمین دنیا میں نزول کے قصے میں، انوناكی کو سات قاضیوں کے طور پر پیش کیا گیا ہے جو "ایریشکیگال" کے تخت کے سامنے زیریں جہان (جہانِ مردگان) میں بیٹھتے ہیں۔ بعد میں اکدی متون جیسے گلگامش کی ملحمہ میں بھی یہی تصویر سامنے آتی ہے۔ قدیم بابلی دور میں یہ عقیدہ تھا کہ انوناكی زیرِ زمین دنیا (عالمِ اموات) کے کثونیائی دیوتا ہیں، جبکہ آسمانی دیوتاؤں کو "ایگیگی" کہا جاتا تھا۔

قدیم حثی قوم نے انوناكی کو دیوتاؤں کی قدیم ترین نسل کے طور پر پہچانا، جنہیں بعد میں چھوٹے دیوتاؤں نے معزول اور محروم کر دیا۔
عصرِ حاضر میں انوناكی نمایاں طور پر جعلی اور خیالی نظریات میں ابھرے، مثلاً زکریا سِچن کی کتابوں میں یا پھر ڈیوڈ آئیک جیسی سازشی تھیوریوں میں، جہاں انھیں غیر انسانی مخلوقات کے طور پر پیش کیا گیا جو خلا سے آئے تھے، بالخصوص ایک سیارے "نیبیرو" سے آئے۔
 اشتقاقِ لفظ (اتیمولوجی) 
"انوناكی" کا مطلب ہے: "شاہی نسل" یا "شاہی خون"، یعنی "آنو" (دیوتاؤں کے بادشاہ اور سردار) کی نسل۔

یہ اصطلاح بذاتِ خود یہ معنی رکھتی ہے: "شاہی نسل سے" یا "امیرانہ نسل سے" — یعنی سومیری آسمانی دیوتا۔

اس نام کو مختلف صورتوں میں بھی لکھا گیا ہے:
"da-nuna"

"da-nuna-ke4-ne"

"da-nun-na"

جن سب کا مطلب ہے: "امیر کی اولاد" یا "آنو کی اولاد"۔
قدیم نوبیائی زبان میں یہ لفظ اس معنی میں آتا ہے:
"ہمارا جد جو چلا گیا" — أن نو نوكی ۔ 

 حوالہ جات 

 بیرونی روابط 
 السومريون أبناء الآلهة موقع إذاعة صوت روسيا.

زمرہ:رزمیہ گلگامش
زمرہ:بین النہرین علم الاساطیر
زمرہ:اینوما ایلیس
زمرہ:باب مذہب/متعلقہ مضامین